tartuNLP/wikipedia-smugri-20251201 huggingface dataset:
Wartislaw III

Wartislaw III (u. 1210 – 17. mai 1264) oli Greifist Pommeri-Demmini hertsog. Kasimir II ja Ingardise pojana abiellus ta teadmata perekonnast Sophiaga. Kuna tal ei olnud lapsi, lakkas Pommeri-Demmin pärast tema surma olemast.
Ingardis valitses pärast Kasimiri surma 1219. aastal Pommeri-Demminit noore Wartislawi asemel kuni 1226. aastani. Sel ajal oli Pommeri-Demmin, samuti hertsogkonna teine osa Pommeri-Stettin Taani ülemvõimu all, mis vähenes pärast 1227. aasta Bornhövedi lahingut ja lõpuks üldse kadus, kui Wartislaw Taani 1234. aastal ekspeditsioonile koos oma Lübecki liitlastega edukalt vastu astus.
1236 oli Pommeri-Demminile karm aasta, kui Wartislaw kaotas suure osa oma valdustest rivaalitsevatele naabritele Mecklenburgile ja Brandenburgile. Esmalt annekteeris Mecklenburgi ekspeditsioon Heinrich Borwin III juhtimisel enamuse Tsirtsipaaniast, hertsogkonna lääneosast, kuhu kuulusid "terrae" Gnoien, Altkalen ja Demmin, jättes Wartislawi kontrolli alla ainult Demmini linnuse. Samuti pidi Wartislaw 1236. aasta Kremmeni lepinguga tunnistama Brandenburgi ülemvõimu tema ülejäänud hertsogkonnas. Sama lepinguga loovutas ta "terrae" Stargardi, Wustrowi ja Beseritzi Brandenburgile, mis varsti pärast seda läksid Mecklenburgile ja sai tuntuks kui Mecklenburg-Strelitz.
Ometi suutis Wartislaw põhjas laiendada oma mõjusfääri kuni Rycki jõeni Hilda territooriumile, nüüd Rügeni vürstide poolt rajatud Eldena klooster. Wartislaw osales Eldena turu ja rannikuasula Greifswaldi arendamises, andes sellele koos Rügeni vürstiga turuõigused ja saades 1248. aastal linna Eldenalt läänina.
Lisaks võitlustele naabritega jõustas Wartislaw oma hertsogkonnas "Ostsiedlungi", nagu tema nõbu ja Pommeri kaasvalitseja Barnim I-gi. Ta kutsus Saksa aadlikke oma õukonnaga liituma ja asunikke maaelu arendamiseks. Samuti andis ta linnaõigused Lübecki õiguse kujul kasvavatele linnadele: Greifswald (1250), Demmin (~ 1250), Kolberg (Kołobrzeg) (1255, koos Kammini piiskopi Hermann von Gleicheniga), Greifenberg (Gryfice) (1262), veel koos Barnim I-ga Wolgast (1257), Wollin (Wolin) (1262) ja Stavenhagen (1252).
Kui Wartislaw lastetuna suri, oleks Pommeri-Demmin läinud Brandenburgile, kui Barnim I ei oleks 1250. aasta Landini lepinguga kaasvalitsejaks saanud ja seega pärast 1236. aasta territoriaalseid kaotusi allesjäänud Pommeri-Demminit oma Stettini hertsogkonnaga liitnud. Wartislaw III ja tema ema Ingardise matmispaik on Eldena klooster Greifswaldi lähedal.
Prauliena raudteejaam

Prauliena raudteejaam on endine raudteejaam lõpetamata jäänud Riia–Ērgļi–Madona–Lubāna–Kārsava raudteel Madona piirkonna Prauliena vallas Lūza külas.
Jaam asus Madona raudteejaamast 9,4 ja Riia jaamast 166 km kaugusel Madona–Lubāna raudteelõigul. 
Jaam avati 26. novembril 1935. Algul kandis see "Lūza raudteejaama" nime, hiljem nimetati vallakeskuse Prauliena järgi Prauliena raudteejaamaks. Aastal 1939. aastal valmis ka sealne ajutine jaamahoone, mis täitis jaamahoone ülesandeid kuni raudteelõigu sulgemiseni aastal 1990. Reisiliikluseks suleti jaam 1963. aastal. Jaama rajatised on hävinud.
Barnim I (Pommeri)

Barnim I Hea (u 1217/1219 – 13. november 1278) Greifide dünastiast oli Pommeri hertsog ("ducis Slauorum et Cassubie") 1220. aastast kuni surmani.
Elu.
Hertsog Bogislaw II ja Pomereelia hertsogi Mestwin I tütre Miroslawa pojana sai ta pärast oma isa surma 1220. aastal Pommeri-Stettini hertsogkonna; kuid ta jagas võimu Pommeris oma nõo Wartislaw III-ga, kes resideeris Demminis. Kuna ta oli isa surma ajal alaealine, valitses umbes 1226. aastani maad tema ema Miroslawa Pomereelia Samboriidide dünastiast. Algselt veel Taani läänid, läksid Pommeri maad tagasi Saksa-Rooma riigile pärast mitme Põhja-Saksamaa vürsti võitu 1227. aasta Bornhövedi lahingus. Keiser Friedrich II pani Pommeri hertsogkonna 1231. aastal Askania Brandenburgi markkrahvide süseräniteedi alla, eirates Greifide dünastia omandit ja toites sellega pikaajalist Brandenburgi-Pommeri konflikti.
Pärast seda, kui tema nõbu Wartislaw III oli 1236. aasta Kremmeni lepinguga ametlikult aktsepteerinud Brandenburgi ülemvõimu, leppis hertsog Barnim I 1250. aasta Landini lepinguga vägevate Askania markkrahvidega kokku: ta tunnistas end Brandenburgi vasalliks ja pidi loobuma Uckermarki piirkonnast, sellegipoolest jõudis ta kokkuleppele, et tema nõo Wartislawi lään jääb tema surma järel Greifide dünastiale. Kui hertsog Wartislaw III 1264. aastal suri, suutis Barnim I kogu Pommeri hertsogkonna oma võimu alla ühendada. Ta edendas "Ostsiedlungit", tuues hertsogkonda saksa asunikud ja kombed, rajas palju linnu, sealhulgas Prenzlau, Szczecin, Gartz, Anklam, Stargard, Gryfino, Police, Pyrzyce, Ueckermünde ja Goleniów. Ta oli tuntud ka heldete kiriklike asutamiste poolest ning toetas Kammini piiskoppide ilmaliku valitsemise laiendamist Kołobrzegi piirkonnas.
Hertsog Barnim suri Dąbie ("Altdamm") linnas, nüüd Szczecini osa. Minnesinger Meister Rumelant kirjutas tema auks nutulaulu.
Abielud ja järglased.
4. septembri 1238 ja 18. juuli 1242 vahel abiellus Barnim I Mariannaga (suri 27. juunil 1252), kelle päritolu pole selge. Nad said ühe tütre:
1253/1254. aastal abiellus Barnim I Margarethaga (pärast 1231 – enne 27. mai 1261), kelle päritolu üle vaieldakse. Nad said ühe poja:
Enne 20. maid 1267 abiellus Barnim I Otto III tütre Mechtildega (u. 1255 – 20. detsember 1316). Nad said viis last:
Lūza

Lūza on küla ("mazciems") Lätis Madona piirkonna Prauliena vallas. Asub merepinnast 102 meetri kõrgusel, valla keskusest Praulienast 6 ja piirkonna keskusest Madonast 10 kilomeetri kaugusel.
Agraarreformi eel asus seal Lūza karjamõis. Aastal 1935 rajati sinna Prauliena raudteejaam, mis rajati sealsete suhkrupeedikasvatajate tarbeks. Jaama juurde tekkis kohalikku savi kasutav pottsepatööstus. Tööstuse tarbeks rajati aastal 1961 külla kaks kahekorruselist korterelamut. Aasta hiljem avati seal ka tellisetööstus. Aastal 1963 hakati seal tootma drenaažitorusid. Jaam kasutas kütteks raudteed pidi kohale toodud turvast. Tööliste tarbeks rajati külla ka kino, kuid see töötas üksnes suvel, sest talvel olid ruumid liialt külmad. Aastal 1963 lõppes raudteel reisirongiliiklus, jaam suleti aastal 1990. Tehase ruumidesse rajati hiljem rohujahu tootev tsehh.
Küla jääb Kuja loodusparki.
Visagalsi raudteejaam

Visagalsi raudteejaam on endine raudteejaam lõpetamata jäänud Riia–Ērgļi–Madona–Lubāna–Kārsava raudteel Madona piirkonna Prauliena vallas.
Jaam asus Madona raudteejaamast 18,2 ja Riia jaamast 175 km kaugusel Madona–Lubāna raudteelõigul. 
Jaam avati 26. novembril 1935. Algul kandis see "Mežciemsi raudteejaama" nime, 1938. aastal nimetati see Visagalsi järve järgi Visagalsi raudteejaamaks. Toona rajati sinna ka ühekorruseline kivist jaamahoone, mille mansardkorrusel asusid eluruumid. Reisiliikluseks suleti jaam 1963. aastal, lõplikult suleti see 1990. aastal. Sulgemise järel on jaamahoone kokku varisenud.
Ukraina Keskraada

Ukraina Keskraada (ukraina keeles Українська Центральна Рада) oli 1917. aasta märtsis asutatud ukrainlaste organisatsioone koondav ühisorgan.
Ukraina iseseisvumine.
25. jaanuaril 1918 andis Keskraada välja neljanda universaali, millega kuulutas Ukraina Rahvavabariigi iseseisvaks.
Meirāni raudteejaam

Meirāni raudteejaam on endine raudteejaam lõpetamata jäänud Riia–Ērgļi–Madona–Lubāna–Kārsava raudteel Madona piirkonna Indrāni vallas Meirānis.
Jaam asus Madona raudteejaamast 24,3 ja Riia jaamast 182 km kaugusel Madona–Lubāna raudteelõigul. 
Jaam avati 26. novembril 1935, jaamahoone 1938. aastal. Tegemist on kahekorruselise kivihoonega, mille esimesel korrusel asusid korrapidajaruum ja pagasihoidla ning teemeistrite ja remonditööliste eluruumid. Teisel korrusel olid jaamatööliste ja teetööliste eluruumid. 
Reisiliikluseks suleti jaam aastal 1963, lõplikult aastal 1990. Sulgemise järel läks jaamahoone kohaliku kogukonna valdusse, sinna rajati raamatukogu, postkontor, velskripunkt ja eluruumid.
Reid Boucher

Reid Boucher (sündinud 8. septembril 1993 Grand Ledge'is Michiganis) on USA jäähokimängija, kes mängib KHL-i klubis Jaroslavli Lokomotiv ründajana vasakäärel.
2011. aastal valis New Jersey Devils ta NHL-i "draft"is 99. valikuna.
Aastatel 2011–2013 mängis ta Ontario Hockey League'i klubis Sarnia Sting. Enne NHL-is jõudmist mängis Boucher American Hockey League'i (AHL) klubis Albany Devils. NHL-is debüteeris ta 2013. aasta detsembris. Esimese värava lõi ta liigas 18. detsembril 2013 mängus Ottawa Senatorsi vastu.
2016. aasta detsembris liitus Boucher Nashville Predatorsiga, kuid juba järgmise aasta jaanuaris asus ta mängima Vancouver Canucks. NHL-is sai ta aina vähem mänguaega ja aastatel 2018–2020 mängis ta peamiselt AHL-i klubis Utica Comets. Hooajal 2019–20 oli Boucher AHL-is resultatiivsuselt teine mängija (34+33). Aastatel 2018–2020 valiti ta kolmel aastal järjest AHL-i tähtede mängule.
2020. aasta juunis sõlmis ta üheaastase lepingu KHL-i klubiga Omski Avangard. 2020–21 põhiturniiril oli Boucher Avangardi resultatiivseim mängija (24+24). Samal hooajal võitis ta klubiga Gagarini karika. 2021. aasta juunis liitus ta Jaroslavli Lokomotiviga.
2011. aastal tuli Boucher USA kuni 18-aastaste koondisega omavanuste maailmameistriks.
2022. aasta jaanuaris esitati Boucherile 2011. aastal süüdistus alaealise seksuaalse ründamise eest.
Lukáš Sedlák

Lukáš Sedlák (sündinud 25. veebruaril 1993 České Budějovices) on Tšehhi jäähokimängija, kes mängib keskründajana Tšehhi kõrgliigaklubis HC Pardubice.
2011. aastal valis Columbus Blue Jackets ta NHL-i "draft"is 158. valikuna.
Aastatel 2011–2013 mängis ta Quebec Major Junior Hockey League'i klubis Chicoutimi Saguenéens. Seejärel mängis ta kaks hooaega American Hockey League'i (AHL) klubis Springfield Falcons. Hooajal 2015–16 mängis ta AHL-is Lake Erie Monsters, kellega võitis 2016. aastal Calder Cup'i.
Blue Jacketsi meeskonda jõudis Sedlák lõpuks hooajal 2016/17. Ta mängis Blue Jacketsis kolm hooaega. Tema kõige edukam oli esimene hooaeg, mil ta lõi liigas seitse väravat ja andis kuus väravasöötu.
2019. aasta mais sõlmis Sedlák kaheaastase lepingu KHL-i klubiga Tšeljabinski Traktor. Hooajal 2019–20 lõi ta liigas 23 väravat ja andis 17 väravasöötu.
2022. aasta mais liitus ta Tšehhi kõrgliigaklubiga HC Pardubice.
Tšehhi jäähokikoondise koosseisus osales Sedlák 2022. aasta taliolümpiamängudel.
Perseverance

Perseverance, hüüdnimega Percy, on autosuurune NASA kulgur, mis uurib Marsil asuvat Jezero kraatrit.
Kulguri ehitas Jet Propulsion Laboratory. See startis Marsile 30. juulil 2020 ja maandus 18. veebruaril 2021 kell 20.56 (UTC). Kulguril on seitse teadusseadet, mitu kaamerat ja kaks mikrofoni. Perseverance'i on mitmeid selliseid komponente, mis on ka 2012. aastal Marsil maandunud Curiosityl, kuid uuel kulguril on teistsugused teadusseadmed ja puur. 
Kulguriga koos maandus Marsil ka 1,8 kg kaaluv helikopter Ingenuity, mis sooritas 19. aprillil 2021 esimese lennu teisel planeedil. 18. jaanuaril 2024 sai üks või mitu Ingenuity rootorilaba maandumisel kahjustada ning NASA otsustas selle lennud lõpetada.
Missiooni eesmärgid.
Perseverance'i peamised eesmärgid on uurida, kas Marss oli kunagi sobiv koht mikroobse elu arenemiseks ning leida märke kunagistest mikroobidest. Kulgur kogub ka proove Marsi kivimitest ja pinnasest ning jätab proovide konteinerid Marsi pinnale, kust tulevikumissioon need üles korjab. 
Perseverance'iga katsetatakse ka Marsi atmosfäärist hapniku tootmist. 21. aprillil 2021 teatas NASA, et Perseverance'il õnnestus esmakordselt toota Marsi atmosfäärist hapnikku.
Konstruktsioon.
Perseverance'i konstruktsioon on edasiarendatud Curiosity kulgurist. Mõlemal kulguril on sarnane kere põhiplaan, maandumissüsteem ja elektrisüsteem, kuid Perseverance'i ehitamisel kasutati mitmeid Curiosityga saadud õppetunde. Perseverance'i rattad ehitati Curiosity ratastest robustsemad, sest Curiosity rattad on kahjustada saanud. Sarnaselt Curiosityga on Perseverance'il robotkäsi, kuid see on Curiosity omast tugevam ja pikem.
Kulgur saab elektrit radioisotoopgeneraatorist (RTG), kasutades Seebecki efekti. RTG kaalub 45 kg, millest 4,8 kg moodustab radioaktiivne plutoonium-238. RTG abil laetakse kahte liitiumioonakut, mis varustavad elektriga kulguri seadmeid. Erinevalt päikesepaneelidest võimaldab RTG kulguri seadmeid kasutada ka öösel ja tolmutormide ajal.
Maksumus.
NASA on kulguri maksumuseks hinnanud 2,75 miljardit dollarit, millest 2,2 miljardit kulus kulguri ehituseks ja 243 miljonit stardile ning 291 miljonit on planeeritud kulguri 2,5 aastat kestva missiooni maksumuseks.
Perseverance on NASA kalliduselt kuues planeetidevaheline mehitamata missioon, kuid see on odavam kui Curiosity, sest Perseverance'i ehitusel kasutati Curiosity missioonist üle jäänud riistvara.
Ingenuity

Ingenuity on NASA Mars 2020 missiooni mehitamata helikopter, mis uuris aastatel 2021–2024 Marssi.
19. aprillil 2021 sai sellest esimene lennumasin, mis on lennanud teisel planeedil. 39 sekundi jooksul tõusis kopter õhku, hõljus Marsi pinna kohal ning seejärel maandus. 2024. aasta jaanuari alguseks oli Ingenuity sooritanud 70 lendu, lennu maksimaalne kestus oli 169.5 s ja suurim ühe lennuga läbitud vahemaa 704 m. Helikopteri projekteeris ja ehitas Jet Propulsion Laboratory (JPL) ning projektis osalesid ka NASA Amesi ja Langley uurimiskeskused, AeroVironment, SolAero ja Lockheed Martin Space. 18. jaanuaril 2024 vigastas Ingenuity maandumisel tiivikut. NASA teatas, et kopter on kontaktne, aga ei saa enam lennata. Ligi aasta kestnud uurimisega tuvastati, et Ingenuity navigatsioonisüsteem ei leidnud ühtlase aluspinna kohal lennates jälgitavaid pinnaelemente ning hindas maandumisel kopteri kiirust valesti. Kolme aastaga tegi Ingenuity Marsi kohal 72 lendu.
Konstruktsioon.
Helikopteril on vähem kui 20 cm küljepikkusega risttahukakujuline kere, kaks koaksiaalset 122 cm vastassuunas pöörlevat tiivikut, neli 38.4 cm pikkust jalga ning päikesepaneel akude laadimiseks. Helikopter kaalub 1.8 kg. Helikopteril on sensorid asendi kontrolliks, lennukõrguse mõõtja, navigatsioonikaamera ja seadmete töö juhtimiseks arvuti, mille operatsioonisüsteemiks on linux. Maastiku pildistamiseks on 4208 x 3120-piksline fotokaamera Sony IMX 214, pildid edastatakse Perseverance'ile ja lennuprogramm edastatakse Perseverance'ilt helikopterile raadio teel. Ingenuity lendab autonoomselt, sooritades manöövrid, mille JPL on eelnevalt planeerinud, programmeerinud ning helikopterile edastanud.
Missioon.
Ingenuity startis Perseverance'i alla kinnitatuna 30. juulil 2020 ning jõudis Marsile 18. veebruaril 2021. Ingenuity katsetas, kas Marsil lendamine on võimalik, ning otsib uurimisobjekte kulgurile Perseverance. See on esimene lennumasin, mis on saadetud teisele planeedile. Ingenuity esimene lend toimus 19. aprillil 2021, Pärast demonstratsioonifaasi lõppu sai Ingenuity ülesandeks vaatluslendude sooritamine piirkondade kohal, mida hiljem saaks potentsiaalselt uurida Perseverance.
Mälestus.
Ingenuity kannab kaasas tiivatükki lennukist, millega vennad Wrightid sooritasid 1903. aastal maailma esimese juhitava lennu. See on kinnitatud päikesepaneeli alla. NASA andis Ingenuity esimese lennu stardipaigale nimeks Wright Brothers Field. Edasisi stardi ja maandumise kohti tähistatakse tähestiku tähtedega.
Testimine Maal.
Marsi atmosfäär on väga hõre, pinna lähedal on õhurõhk 0.6% õhurõhust Maal merepinnal. Maa atmosfäär on nii hõre umbes 34 km kõrgusel. Raskusjõud Marsi pinnal on 38% raskusjõust Maal. Helikopteri lennueelsed katsetused tehti spetsiaalses barokambris, milles oli õhu koostis ja rõhk võrreldav Marsi atmosfääriga. Maapealse katselennu ajal tõsteti helikopterit niidiga vajaliku jõuga, et kompenseerida raskusjõudude errinevust Maal ja Marsil.
Pärsia (täpsustus)

Pärsia on nimi, millega kuni 20. sajandini tähistati riiki, mis tänapäeval on Iraan.
Tänapäeval kasutatakse Pärsia nime mitme Iraani territooriumil asunud ajaloolise impeeriumi kirjeldamiseks:
Jezero kraater

Jezero kraater on kraater Marsil.
See asub Marsi ekvaatorist põhja poole jääval Isidis Planitia tasandikul. Kraatri diameeter on 45 km. 
Mars Reconnaissance Orbiter on Jezero kraatrist leidnud savi ning teadlased arvavad, et piirkonnas oli miljardeid aastaid tagasi järv.
2018. aastal teatas NASA, et kraatrit suundub uurima Mars 2020, mis koosneb kulgurist Perseverance ja droonist Ingenuity. Missioon maandus 18. veebruaril 2021 kraatri lääneossa, umbes 2 km kaugusele planeeritud maandumispaigast.
Anna Katharine Green

Anna Katharine Green (11. november 1846 – 11. aprill 1935) oli ameerika luuletaja ja novellist. Ta oli üks esimesi kriminaalromaanide autoreid Ameerikas. Tema teoste eristavateks joonteks oli hästi läbi mõeldud süžee ja juriidiliselt korrektne taust. Greeni on nimetatud „kriminaalromaani emaks“.
Kylo Ren

Kylo Ren on tegelane George Lucase filmisaagast "Star Wars". 
Ta oli kõrgeima juhi Snoke õpipoiss. Ta on Leia Organa ja Han Solo poeg.
Philip Larsen

Philip Elzer Gade Larsen (sündinud 7. detsembril 1989 Esbjergis) on Taani jäähokimängija, kes mängib kaitsjana Taani kõrgliigaklubis Esbjerg Energy.
Ta alustas Esbjergis ka klubikarjääri. 2005. aastal liitus ta Rootsi klubiga Rögle BK, mille meeskonnas debüteeris ta Rootsi esiliigas hooajal 2005/06. 2006. aastal liitus ta Rootsi kõrgliigaklubiga Frölunda HC.
2008. aastal valis Dallas Stars a NHL-i "draft"is 149. valikuna. 2009. aasta aprillis sõlmis ta Starsiga kolmeaastase lepingu. NHL-is debüteeris Larsen hooaja 2009–10 lõpus. Hooajal 2010–11 mängis ta peamiselt American Hockey League'i klubis Texas Stars. Esimese värava lõi ta NHL-is 21. jaanuaril 2012 mängus Minnesota Wildi vastu. Hooaja 2012–13 alguses toimunud NHL-i tööseisaku ajal mängis ta Soome kõrgliigaklubis Lukko.
2013. aasta juulis siirdus Larsen Edmonton Oilersi, kus mängis ühe hooaja. 2014. aasta mais sõlmis ta üheaastase lepingu KHL-i klubiga HK Jugra. Hooajal 2015–16 mängis KHL-is Jokerite ridades.
2016. aasta juulis naasis ta NHL-i, sõlmides üheaastase lepingu Vancouver Canucksiga. Vigastuse tõttu sai ta hooajal 2016–17 osaleda vaid 26 mängus, saades kirja ühe värava ja viis väravasöötu.
Aastatel 2017–2022 mängis ta KHL-i klubis Ufa Salavat Julajev. Hooajal 2017–18 oli Larsen KHL-is resultatiivseim kaitsemängija (11+27). Aastatel 2016, 2018 ja 2019 valiti Larsen KHL-i tähtede mängule.
2022. aasta juunis naasis Larsen Esbjergi.
Taani jäähokikoondise koosseisus on Larsen osalenud kuutel maailmameistrivõistlustel. Parimaks tulemuseks on olnud veerandfinaali jõudmine 2010. aasta maailmameistrivõistlustel.
Niklas Svedberg

Niklas Svedberg (sündinud 4. septembril 1989 Sollentunas) on Rootsi jäähokimängija, kes mängib väravavahina Rootsi kõrgliiga klubis Djurgårdens IF.
Ta alustas klubikarjääri Modo Hockeys, mille koosseisus debüteeris ta Rootsi kõrgliigas hooajal 2007–08. Aastatel 2010–2012 mängis ta Rootsi kõrgliigas Brynäs IF-i ridades. 2012. aastal tuli ta Brynäsiga Rootsi meistriks.
2012. aasta mais sõlmis Svedberg lepingu NHL-i klubiga Boston Bruins. Aastatel 2012–2014 mängis ta peamiselt American Hockey League'i (AHL) klubis Providence Bruins. Hooajal 2012–13 pälvis ta liiga hooaja parimale väravavahile antava Aldege "Baz" Bastien Memorial Award'i. Samal hooajal valiti ta AHL-i tähtede mängule ja liiga hooaja sümboolsesse koosseisu. NHL-is debüteeris Svedberg Bruinsi meeskonnas 2. jaanuaril 2014 mängus Nashville Predatorsi vastu. Hooajal 2014–15 mängis Svedberg NHL-is 18 mängus.
2015. aasta mais sõlmis ta lepingu KHL-i klubiga Ufa Salavat Julajev, kus mängis kokku kaks hooaega.
2017. aastal naasis Svedberg Põhja-Ameerikasse, mängides ühe hooaja AHL-i klubis Iowa Wild.
Hooajal 2018–19 mängis ta Rootsi kõrgliigas Timrå IK ridades. Seejärel liitus ta Djurgårdensiga.
Emmanuelle Charpentier

Emmanuelle Marie Charpentier (sündinud 11. detsembril 1968) on Prantsuse professor, mikrobioloogia-, geneetika- ja biokeemiateadlane. 2020. aastal sai Charpentier koos Ameerika Ühendriikide biokeemiku Jennifer Doudnaga Nobeli keemiaauhinna. Tegemist oli esimese Nobeli auhinnaga teaduse alal, mis anti samal aastal kahele naisteadlasele.
Oriflame

Oriflame Holding AG on suhtlusmüügile tuginev ilufirma, mis tegeleb "wellness"-, nahahooldus-, kosmeetika-, hügieeni- ja juuksehooldustoodete ning aksessuaaride arendamise, kujundamise, tootmise ja ülemaailmse turustamisega. Oriflame tegutseb otsemüügi valdkonnas ja selle asutasid Rootsis 1967. aastal vennad Jonas af Jochnick, Robert af Jochnick ja Bengt Hellsten. Oriflame'i peakontor asub Šveitsis Schaffhausenis ja registrijärgne asukoht on Rootsis Stockholmis. Oriflame Holding AG aktsiatega kaubeldi Nasdaqi Stockholmi börsil kuni börsilt lahkumiseni 17. juulil 2019. 
Ettevõttest.
Ettevõttes töötab umbes 6000 töötajat, valikus on 1000 toodet ja käive on üle 1,3 miljardi euro. Oriflame tegutseb enam kui 60 riigis, kus selle ilutooteid turustab üle 3 miljoni Oriflame'i partneri. 
Turundus ja müük toimub veebis, 2019. aastal esitatakse veebis 96% ettevõtte globaalsetest tellimustest, millest 55% mobiilseadmetes. Turundus ja tellimuste esitamine toimub ka kataloogide kaudu, mida avaldatakse ligikaudu 17 korda aastas, millest kaks viimast kataloogi 16 ja 17 on eriti paksud jõulukataloogid. Kataloogide tootmine on jagatud viie piirkonna vahel: Aafrika, Aasia, Kesk- ja Ladina-Ameerika, Ida-Euroopa ja Lääne-Euroopa, millest igaüks avaldab igale piirkonnale ainulaadse kohalikule turule kohandatud kataloogi.
Koostöö koolide ja ülikoolidega.
Ettevõte on üks Stockholmi Majandusülikooli partnerprogrammi liikmetest, kes toetab ülikooli rahaliselt ja teeb tihedat koostööd teaduse ja hariduse valdkonnas.
Oriflame ja heategevus.
Oriflame Holding AG toetab globaalseid heategevusorganisatsioone, sealhulgas World Childhood Foundationit, mille asutasid Rootsi kuninganna Silvia koos Oriflame'i ja Af Jochnick Foundationiga. Lisaks toetab Oriflame ka kohalike turgude heategevusprojekte.
Bogislaw IV (Pommeri)

Bogislaw IV (suri 19. veebruaril 1309 või 24. veebruaril 1309) Pommeri dünastiast oli Pommeri hertsog kolmkümmend aastat.
Bogislaw oli hertsog Barnim I vanim poeg. Ta oli isa surma ajal 1278. aastal täiskasvanu, olles olnud 1276. aastast kaasvalitseja. Tema poolvennad Barnim II ja Otto I olid veel alaealised ja nii oli ta sel ajal Pommeri ainuvalitseja.
1280. aastate alguses oli Bogislaw haaratud sõtta Brandenburgiga. Sel ajal abiellus ta Johann I tütre ja valitseva markkrahvi Otto IV õe Mechtildiga, kuid kõik tema teadaolevad lapsed olid teisest abielust Rügeni vürsti Wizlaw II tütre Margarethega.
1290. aastatel, kui tema vennad olid täisikka jõudnud, jaotati Pommeri nende vahel, kusjuures Bogislaw sai endale Wolgasti. Barnim II suri varsti pärast seda ja Otto valitses Szczecinis.
14. sajandil asus ta liitu tulevase Poola kuninga Władysław I Łokietekiga. Ta osales edutult kümnendi väldanud Brandenburgi sõja avaetappidel. Ta suri 1309. aastal, jättes oma osa Pommerist oma pojale Wartislawile.
UEFA Meistrite Liiga 2020–2021

UEFA Meistrite Liiga 2020–2021 hooaeg oli Euroopa parimate klubimeeskondade vaheliste võistluste 29. hooaeg (UEFA Meistrite Liiga eelkäija, Euroopa karikavõistluste 66. hooaeg).
Kaitsev meister oli Müncheni Bayern. Meistrite Liiga hooaja 2020–21 finaal toimus 29. mail 2021 İstanbulis Atatürki Olümpiastaadionil. Finaalis alistas Chelsea esimest korda Meistrite Liiga finaali jõudnud Manchester City tulemusega 1:0. See oli kolmas kord Meistrite Liiga ajaloos, kui finaalis mängisid ainult Inglismaa klubid. Chelseal oli see Meistrite Liigas teine tiitel (esimene võit saavutati hooajal 2011–12, kui alistati Müncheni Bayern).
Alagrupiturniir.
Esimest korda osalesid Meistrite Liiga alagrupiturniiril Krasnodar, İstanbul Başakşehir ja Rennes. Lisaks osales esimest korda Meistrite Liiga alagrupiturniiril korraga kolm Venemaa klubi.
Ewoks

"Ewoks" on aastatel 1985–1986 toodetud joonissari, mis põhineb George Lucase filmi "" tegelastel (ewokid).
Sarjast toodeti kaks hooaega kokku 26 osaga ning seda näitas 7. septembrist 1985 kuni 13. detsembrini 1986 ABC.
Barnim II (Pommeri)

Barnim II (u. 1277 – 28. mai 1295) oli Pommeri hertsog.
Barnim oli hertsog Barnim I ja selle kolmanda naise Mechtildi poeg. Barnimi isa suri 1278. aastal, kui ta veel laps oli. Ta oli titulaarne kaasvalitseja koos noorema venna Otto I-ga ja temast palju vanema poolvenna Bogislaw IV-ga, kelle käes oli tegelik võim. Ema eestkoste all ei olnud Barnimil tegelikku võimu 1294. aastani, kui tema ja Otto said oma osa Pommerist valitseda.
Ta tapeti järgmisel aastal Ueckermünde nõmmel vihase abikaasa poolt, kelle naise ta olla võrgutanud. Temast ei jäänud lapsi maha ning Pommerit valitsesid pärast tema surma Bogislaw ja Otto.
Esimene ordu

Esimene ordu (First Order) on väljamõeldud autokraatlik sõjaväeline valitsus George Lucase "Star Warsi" filmisaagas. Selle eelkäija oli Galaktika Impeerium.
Seda kujutatakse filmides ", " ja "".
Otto I (Pommeri)

Otto I (1279 – 31. detsember 1344) oli Pommeri-Stettini hertsog.
Hertsog Barnim I ja selle kolmanda naise Mechtildi noorim poeg Otto oli titulaarne kaasvalitseja koos oma vanema venna Barnim II ja temast palju vanema poolvenna Bogislaw IV-ga.
Bogislaw oli tegelik ainuvalitseja, kui Barnim ja Otto lapsed olid, ja alles 1294. aastal jagasid nooremad võimu vanema vennaga. 1295. aastal, kui Barnim suri, jagasid vennad Pommeri, Otto sai Stettini ja Bogislaw sai Wolgasti.
1296. aastal abiellus Otto krahv Gerhard II tütre Elisabethiga. Nende lapsed olid Barnim III ja Mechtild.
1320. aastast oli Barnim (III) Otto kaasvalitseja.
Fabio Strinati

Fabio Strinati (sündinud 19. jaanuaril 1983 San Severino Marches) on itaalia luuletaja, pianist, helilooja ja esperantist. 
2014. aastal esikraamatuna ilmunud luulekogule "Pensieri nello scrigno. Nelle spighe di grano è il ritmo" on igal aastal viljakalt lisa tulnud, lisaks on ta kirjutanud aforismiraamatu.
Strinati elab ja töötab Esanatoglias Macerata provintsis Marche maakonnas.
Tema luuletusi on tõlgitud katalaani, inglise, saksa, hispaania, horvaadi, bosnia, albaania, esperanto ja makedoonia keelde.
Wartislaw IV

Wartislaw IV või Vartislav IV (enne 1290 – 1. august 1326) oli Pommeri-Wolgasti hertsog 1309. aastast kuni oma surmani. Ta oli Pommeri hertsogi Bogislaw IV ja selle naise Margarethe ainus poeg.
Vartislaw IV abiellus Lindow-Ruppini krahvi Ulrich I tütre Elisabethiga; nad said kolm poega: Bogislaw V, Barnim IV ja Wartislaw V.
1309. aastal sai Vartislav IV oma isa asemel Pommeri-Wolgasti hertsogiks ja 1317. aastal sai Brandenburg-Stendali markkrahvilt Waldemarilt lääniks Schlawe ja Stolpi maad. Pärast Valdemari surma 1319. aastal oli tema alaealine nõbu ja pärija Heinrich II Vartislavi eestkoste all, kuid tema plaanid saavutada võim Brandenburgi üle purustas Saksamaa kuningas Ludwig IV, kes andis margi 1323. aastal lõpuks oma pojale Ludwig V-le.
1321. aastal sõlmis Vartislav oma emapoolse onu Rügeni vürsti Wizlaw III-ga pärimislepingu ja nägi pärast tema surma 1325. aastal võimalust ühineda Rügeni vürstkonnaga, siis Taani lään. Kuid Taani kuningas Christoffer II läänistas endistest lubadustest hoolimata Mecklenburgi ja Werle vürstidele, vallandades seeläbi pärilussõja, milles Vartislavi alaealised pojad pidid kuningas Christofferi vastase Holsteini krahvi Gerhard III ja Pommeri-Stettini hertsogi Barnim III toel võitlema pärandi eest, kuni Mecklenburg 1328. aastal Rügenist loobus.
Meirāni

Meirāni on küla ("ciems") Lätis Madona piirkonnas Indrāni vallas. Asub Aiviekste jõe kaldal, Riiast 195 ja endisest piirkonna keskusest Lubānast 11 kilomeetri kaugusel.
Külas on raamatukogu. Seal asuvad bussipeatused Meirānu tautas nams ja Meirāni.
Küla oli vanasti Meirāni valla keskuseks. Aastal 1935 rajati sinna Meirāni raudteejaam. Aastal 1944 toimusid küla ümbruskonnas lahingud, mille käigus hävis üle Aiviekste jõe viinud sild. Aastal 1963 lõppes raudteel reisirongiliiklus, jaam suleti aastal 1990. Aastail 2009–2021 kuulus küla Lubāna piirkonda.
Küla lähistel asuvad Meirāni muinaskalmed ehk Sõjahauad on muinsusmälestistena regionaalse kaitse all.
Üks Meirānis kasvav pärn ja üks tamm on looduskaitse all. Külla ulatub kaitsealune Lubāna-Meirāni allee.
Klišee (trükindus)

Klišee on trükinduses puust, metallist, linoleumist või paksust nahast kõrgtrükiplaat, millesse kujutis on sisse lõigatud, graveeritud või söövitatud.
Materjal.
Klišee võib olla tsink- või vaskplaat, fleksotrükis ka fotopolümeermaterjalist. 1950. kuni 1970. aastatel kasutati raamatutrükis ka alumiinium- ja magneesiumklišeesid, kuid nende vähene vastupidavus ei õigustanud end. Klišee vastupidavuse parandamiseks on rakendatud selle galvaanilist katmist.
Ajaloost.
Eristatakse joonklišeed, mille kujutis koosneb selgetest joontest, ja võrkklišeed, millega saab trükkida toonkujutisi, näiteks fotosid.
Joonklišeed kujunesid 16.-17. sajandi graveeritud pitsatitest suuremõõdulisteks pronksist või vasest kõrgtrükiplaatideks. 18. sajandil tuli vaskplaadi asemele tsinkklišee, mis valmistati fototehnilise menetlusega. Täiustatud joonklišee leiutajaks peetakse Carl Angereri 1870. aastal.
Võrkklišee võttis 1881. aastal kasutusele Georg Meisenbach; selle puhul kanti toonkujutisele raster, mis jaotas kujutise punktideks - see võimaldas kõrgtrükimenetlusel trükkida fotosid.
Rakendused tänapäeval.
Trükinduses.
Ofsettrüki võidukäik tõrjus klišeetrüki trükinduses kõrvale, kuid klišeed kasutatakse siiamaani suru-, pime- ja fooliumtrükiks.
Nahkehistöös.
Nahkehistöös nimetatakse klišeetehnikaks joonklišee abil kujutise vajutamist nahale.
Õnneli Matt

Õnneli Matt (sündinud 30. aprillil 1988) on Eesti ettevõtja ja ühiskonnaaktivist. 
2017. aastal asutas ta mittetulundusühingu Arvamus, mis peaks seisma sõna-, arvamuse- ja mõttevabaduse eest Eesti ühiskonnas. 
Alates 2007. aastast on ta Kaitseliidu Tallinna maleva tegevliige.
Õnneli Matt on õigusbüroo ÕIGUSNÕU (asutatud 2004) tegevjuht ning juristina keskendunud perekonnaõiguse ja lepitusmenetluse valdkonnale.
Õnneli Matt sattus laiema ühiskondliku tähelepanu alla 2020. aastal koondades kodanikke, kes said vandeadvokaat Robert Sarve käest põhjendamatuna tunduva nõudekirja seoses oma arvamuse avaldamisega sotsiaalmeedias või kommentaariumites.
Klišee

Klišee (prantsuskeelsest sõnast "cliché" 'trükiklišee', 'trükiklots') on üldnimetus kirjanduses ja kunstis kasutatava kulunud, palju tarvitatud väljendi, kujundi, motiivi või vormikäsitluse kohta. Teadlikult on klišeesid kasutatud postmodernismis.
Jesse Blacker

Jesse Blacker (sündinud 19. aprillil 1991 Torontos) on Kanada-Kasahstani jäähokimängija, kes mängib kaitsjana KHL-i klubis Jekaterinburgi Avtomobilist.
Aastatel 2007–2009 mängis ta Ontario Hockey League'i (OHL) klubis Windsor Spitfiresis ja seejärel kaks hooaega Owen Sound Attackis. 2009. aastal tuli ta OHL-i meistriks Spitfiresiga ja 2011. aastal Attackiga.
2009. aastal valis Toronto Maple Leafs ta NHL-i "draft"is 58. valikuna. Maple Leafsiga sõlmis ta lepingu 2010. aastal. Blacker mängis Maple Leafsi noorteklubis Toronto Marlies American Hockey League'is (AHL), kuid Maple Leafsi meeskonda ta ei jõudnud.
2013. aasta novembris liitus ta Anaheim Ducksiga. Ta asus mängima Ducksi noorteklubis Norfolk Admirals. NHL-is debüteeris Blacker Ducksi meeskonnas 28. novembril 2014 mängus Chicago Blackhawksi vastu, kuid see on jäänud tema ainsaks mänguks NHL-is. Hiljem mängis AHL-is veel San Antonio Rampage'i ja Texas Starsi ridades.
Hooajal 2016–17 mängis Blacker Saksamaa kõrgliiga klubis Thomas Sabo Ice Tigers. Ta oli sel hooajal Shawn Lalonde'i kõrval liiga resultatiivseim kaitsemängija (8+26). 2017. aasta juunis liitus Blacker KHL-i klubiga Kunluni Red Star, kus mängis ühe hooaja. Aastatel 2018–2021 mängis ta KHL-is Nur-Sultani Barõsi ridades. 2021. aasta mais sõlmis ta kaheaastase lepingu Jekaterinburgi Avtomobilistiga.
Barõsis mängides sai ta Kasahstani kodakondsuse ning ta on kuulunud Kasahstani jäähokikoondisse.
Jaunlubāna raudteepeatus

Jaunlubāna raudteepeatus on endine raudteepeatus lõpetamata jäänud Riia–Ērgļi–Madona–Lubāna–Kārsava raudteel Madona piirkonna Indrāni vallas.
Peatus asus Madona raudteejaamast 29,3 ja Riia jaamast 186 km kaugusel Madona–Lubāna raudteelõigul. Peatus oli nime saanud Aiviekste jõe teisel kaldal Ošupe vallas asuva Jaunlubāna küla järgi.
Jaam avati 26. novembril 1935. Peatus suleti seoses reisirongiliikluse lõpetamisega 1963. aastal.
Klompimine

Klompimine on looduskivile klompimisvasaraga tagumise teel soovitud vormi andmine, enamasti klombitakse korrapäratu kujuga looduskivi risttahukakujuliseks ehituskiviks.
Klombitud kivi ehk klompkivi (vn "брусчатка", pr "pavé") kasutatakse näiteks tänavakattematerjalina või müüritises rustikana.
Kristjan Lepp

Kristjan Lepp (18. jaanuar 1974 – 15. oktoober 2020) oli eesti pressifotograaf.
Kristjan Lepp töötas ajakirjades fotograafina juba alates 15. eluaastast. Ta töötanud noortelehes Meie Meel, üleriigilises päevalehes Hommikuleht, nädalalõpulehes Pühapäevaleht, moeajakirjades Stiil ja Stiina. 2016. aasta seisuga töötas Lepp ajakirjadele Kroonika ja Eesti Naine ning oli kaasosanik fotostuudios Direktori Kabinet ja vedas sealsamas ka fotokoolitusi. Ise pidas ta ennast eelkõige portree- ja toidupildistajaks.
Eesti Pressifotograafide Liidu asutajaliikmena vastutas ta aastaid Aasta Pressifoto näituse toimetamise eest.
Lepp jäädvustas Eesti kultuuri-, teatri-, muusika ja meelelahutustegelasi..
Aastatel 1990–1991 ja 2013 osales Kristjan Lepp solisti, kitarristi ja klahvpillimängijana ansambli Lunatic Asylum tegevuses ja oli mitmete laulude autor. Alates 1999 ja 21. sajandi algul oli Kristjan Lepp basskitarrist ansamblis Universumi Direktorid.
Isiklikku.
Kristjan Lepp võitles üle aasta ränga haigusega.
Temast jäid maha pojad Aron ja Robin.
Lubāna raudteejaam

Lubāna raudteejaam on endine raudteejaam lõpetamata jäänud Riia–Ērgļi–Madona–Lubāna–Kārsava raudteel Madona piirkonnas Lubānas.
Jaam asus Madona raudteejaamast 35,1 ja Riia jaamast 192 km kaugusel Madona–Lubāna raudteelõigul. 
Jaam avati 26. novembril 1935. Jaamahoone ehitust alustati järgmise aasta suvel; hoone avati 17. detsembril 1937. Tegemist on kahekorruselise kivihoonega, mille esimesel korrusel asusid ootesaal, puhvet, köök, korrapidaja ruum, tualetid ja pagasihoidla. Teisel korrusel olid jaamatööliste ja teetööliste eluruumid. Reisiliikluseks suleti jaam aastal 1963, lõplikult suleti see aastal 1990. Sulgemise järel läks jaamahoone kohaliku kogukonna valdusse, säilinud on sellel asuv raudtee embleem. Lisaks jaamahoonele on säilinud veel eramuks ümber ehitatud vedurite varjualune ja valgusfoor.
Kangurlased

Kangurlased ("Linyphiidae") on sugukond ämblikke.
Kangurlased on väikesed, enamasti kuni 3 mm suurused. 
Kangurlasi on maailmas kirjeldatud 4667 liiki 618 perekonnast.
Eesti liigid.
Eestis on leitud 212 liiki kangurlasi. See on Eesti liigirikkaim ämblikesugukond.
Tühik

Tühik on trükitud teksti liigendamise vahend. Arvutikirjas saab tühiku tekitada klaviatuuri tühikuklahviga.
Tühiku kasutamise reeglid ja tavad ei ole kõikides keeltes ühesugused, näiteks paragrahvimärgi ja arvu vahele sisestatakse eestikeelses tekstis tühik (§ 5). 
Kui lause mõistetavuse pärast on oluline, et näiteks paljukohalise arvu (nt 10 000 000) tühikuga eraldatud järgud eraldi reale ei satuks, kasutatakse püsi- ehk poolitamatut tühikut, mille saamiseks tuleb klaviatuuril koos alla vajutada juhtklahv (Ctrl), tõstuklahv (Shift) ja tühikuklahv. 
Tühikute juhuslikul kohakutisattumisel lõigus võivad laopinnal tekkida nn jõed, mis häirivad lugeja pilgu liikumist mööda horisontaalseid tekstiridu.
Barnim III (Pommeri)

Barnim III (u. 1300 - 14. august 1368) oli Pommeri hertsog Greifide dünastiast.
Elu.
Ta valitses Pommeri-Stettinit aastatel 1344–1368, kuigi ta oli olnud oma isa Otto I kaasvalitseja 1320. aastast, võttes silmapaistvalt osa hertsogkonna kaitsest ja valitsemisest. Püüdes iseseisvuda Brandenburgi margist, asus ta liitu Poola ja Čechyga. 1338. aastal vabastas Brandenburg Pommeri oma ülemvõimu alt ja 1348. aastal tunnistas Karl IV hertsogkonna Saksa-Rooma riigi lääniks, mis aitas kaitsta seda Brandenburgi markkrahvide eest. Kodusõda Brandenburgis aastatel 1349–1354 võimaldas Barnim III oma hertsogkonda vallutustega laiendada. Ta oli esimene "dux Cassuborum" kašuubide hertsog.
Abielu ja järglased.
Barnim III abiellus Braunschweig-Grubenhageni hertsogi Heinrich II tütre Agnesega (u. 1318 - enne või 1371). Nad said neli last:
Star Wars Forces of Destiny

"Star Wars Forces of Destiny" on 32-osaline veebipõhine joonissari, mis on tehtud George Lucase filmisaaga "Star Wars" põhjal.
Sari koosneb kahe kuni kolme minuti pikkustest osadest, millest esimesed avaldati 3. juulil 2017. Tegelaste repliigid on sisse lugenud Ashley Eckstein, Felicity Jones, Vanessa Marshall, Daisy Ridley, Tiya Sircar, Catherine Taber, Shelby Young, Helen Sadler, Kelly Marie Tran, Olivia Hack.
Miroslav Bartak

Miroslav Bartak (sündinud 6. juuni 1938 Košice) on tšehhi illustraator ja karikaturist.
Miroslav Bartek õppis Varnas Bulgaarias mereväeakadeemias, kus temast sai diplomeeritud mereväeinsener. 
Pärast akadeemia lõpetamist sõitis ta mereväemehaanikuna pea kümme aastat kaubalaevadel. 
1969. aastal hakkas ta vabakutseliseks kunstnikuks, keskendudes peamiselt karikatuuride joonistamisele, raamatute illustreerimisele ja joonisfilmidele. Tema joonistuskangelasi iseloomustab suu puudumine. Miroslav Barteki karikatuure on avaldatud üle maailma paljudes väljaannetes. Kokku on ta avaldanud 11 karikatuurikogumikku, millest 7 on avaldatud välismaal (Šveitsis 3, Saksamaal 3 ja Slovakkias 1), lisaks on illustreerinud üle 60 raamatu.
Alates 1970. aastast on tal olnud 86 näitust Euroopa eri paigus. 
Praegu elab Miroslav Bartek Prahas.
LucasArts

LucasArts Entertainment Company, LLC on George Lucase asutatud ettevõte, mis kuni 2013. aastani tootis videomänge ja pärast seda tegeleb ainult mängude litsentside vahendamisega. Ettevõte on tuntud oma "Star Warsi" ja Indiana Jonesi teemaliste mängude poolest.
Ettevõte asutati 1982. aastal. 2012. aastal omandas ettevõtte The Walt Disney Company ja järgmisel aastal lõpetati ettevõttes videomängude tootmine.
Enri Pahapill

Enri Pahapill (29. juuni 1962 Kuressaare – 13. juuli 2019) oli eesti kunstnik, õpetaja, vaimulik, luuletaja ja endine kümnevõistleja.
Aastal 1982 kogus ta kümnevõistluses 7388 punkti.
Ta lõpetas 1985. aastal Tartu Riikliku Ülikooli kehakultuuriteaduskonna.
Ta oli aastatel 1985–1995 Häädemeeste Keskkooli kehalise kasvatuse, ajaloo ja kunstiõpetuse õpetaja. Samuti tegutses ta Pärnumaa spordikoolis maakonna kergejõustikukoondise peatreenerina.
Aastatel 1994–2013 oli ta EELK Pärnu ning Viljandi praostkonna õpetaja. Ta oli ka EAÕK Haapsalu Maria Magdaleena koguduse liige ja abiline.
Aastast 2017 juhendas ta Haapsalu Sotsiaalmaja päevakeskuses puudega noorte kunstiringi ja vanurite joonistamisringi.
Ta on maetud Karja kalmistule.
Isiklikku.
Tema poeg on kümnevõistleja Mikk Pahapill.
Viktor Svedberg

John Viktor Alexander Svedberg (sündinud 24. mail 1991 Göteborgis) on Kasahstani-Rootsi jäähokimängija, kes mängib kaitsjana KHL-i klubis Moskva CSKA.
Ta alustas klubikarjääri Rootsi klubis Rögle BK. Rootsi kõrgliigas debüteeris ta hooajal 2010–11 Frölunda HC-s.
Hooajal 2013–14 asus ta mängima American Hockey League'i klubis Rockford IceHogs. Hooajal 2015–16 pääses Svedberg NHL-is väljakule Chicago Blackhawksi meeskonnas kokku 30 korral, lõi kaks väravat ja andis kaks väravasöötu. Seejärel mängis ta IceHogsis kuni hooaja 2017–18 lõpuni.
Hooaja 2018–19 alguses mängis Svedberg Rootsi kõrgliiga klubis Linköpings HC. 2018. aasta detsembris siirdus ta KHL-i klubisse Nur-Sultani Barõs. 2021. aasta juunis sõlmis ta kolmeaastase lepingu Moskva CSKA-ga.
Barõsis mängides sai ta Kasahstani kodakondsuse ja osales Kasahstani jäähokikoondisega 2021. aasta maailmameistrivõistlustel.
Bogislaw V (Pommeri)

Bogislaw V (poola: "Bogusław", ladina: "Bogislaus") (u. 1318 - 23. aprill 1374) oli Pommeri hertsog.
Hertsog Wartislaw IV ja selle naise Elisabethi vanima pojana oli Bogislawil kaks venda, Barnim IV ja Wartislaw V. Vennad valitsesid pärast nende isa surma 1326. aastal koos. Nad asusid Poola kuninga Kazimierz III-ga liitu Saksa ordu vastu.
Barnimi surm 1366. aastal viis tülini Bogislawi ja Wartislawi vahel, mis lahendati 1368. aasta lepinguga Pommeri jaotamisest Bogislaw V, Wartislaw V ning Barnimi poegade Bogislaw VI ja Wartislaw VI vahel. Bogislaw sai enamiku Pommeri-Wolgasti Taga-Pommeri osast, sealt Pommeri-Stolpi (nimetatud Stolpi, nüüd Słupski linna järgi). Wartislaw sai Neustettini (Szczecinek) piirkonna ning Barnimi pojad said Põhja-Ees-Pommeri koos Rügeni ja Usedomiga.
Bogislawi tütar Elisabeth abiellus 1363. aastal Saksa-Rooma keisri ja Tšehhi kuninga Karl IV-ga, kes sõlmis 1370. aastal oma väimehega liidu.
Abielud ja lapsed.
28. veebruaril 1343 abiellus Bogislaw oma esimese naise Elżbietaga. Too oli Kazimierz III tütar. Nad said kaks last:
Elżbieta suri 1361. aastal. 1362. aastal abiellus Bogislaw oma teise naise Adelheidiga. Too oli hertsog Ernst I tütar. Nad said neli last:
Jüri Saska

Jüri Saska (sündinud 20. augustil 1974 Adaveres) on Eesti mereväelane, endine Mereväe ülem, auastmelt kommodoor .
Haridus, sõjaline kvalifikatsioon ja täiendusõpe.
1992 – Põltsamaa Ametikool&lt;br&gt;
1998 – Marinens Officershögskola, mereväeohvitseri põhikursus (Rootsi)&lt;br&gt;
2000 – BE/NL Mine Warfare School EGUERMIN, miinitõrje staabiohvitseride kursus (Belgia)&lt;br&gt;
2004 – Karlberg Military Academy, meretaktika programm (Rootsi)&lt;br&gt;
2006 – Kaitseministeerium, XIV kõrgemad riigikaitsekursused (Eesti)&lt;br&gt;
2008 – Naval War College, ohvitseri väljaõppe kolmas tase (USA)&lt;br&gt;
2009 – Salve Regina University, rahvusvaheliste suhete magister (USA)&lt;br&gt;
2011 – Tallinna Tehnikakõrgkool, transport ja logistika&lt;br&gt;
2016 – Naval War College, ohvitseri väljaõppe neljas tase (USA)
Teenistuskäik.
1993–1994 – Ajateenistus mereväes&lt;br&gt;
1994–1997 – Teenistus mereväes&lt;br&gt;
1998–2000 – Patrull-laev Sulev, miiniohvitser, komandöri abi&lt;br&gt;
2001 – Patrull-laev Suurop, komandör&lt;br&gt;
2001–2002 – Miinilaevade Divisjoni staap, vanemstaabiohvitser&lt;br&gt;
2002–2005 – Miinijahtija Sulev, komandör&lt;br&gt;
2005–2006 – Staabi- ja toetuslaev Admiral Pitka, komandör&lt;br&gt;
2006–2007 – Mereväe Staap, vanemstaabiohvitser&lt;br&gt;
2007–2008 – Mereväe Staabi operatiiv- ja planeerimisosakond, operatiivjaoskonna ülem&lt;br&gt;
2008–2011 – Mereväebaasi ülem&lt;br&gt;
2011–2012 – Mereväe Staabi operatiiv- ja planeerimisosakonna ülem&lt;br&gt;
2012–2014 – Mereväe Staabi ülem&lt;br&gt;
2014–2017 – Mereväe laevastiku ülem&lt;br&gt;
2017–2024 – Mereväe ülem
Isiklikku.
Jüri Saska on abielus, tal on poeg Joosep ja tütar Johanna.
Wartislaw V

Wartislaw V (umbes 1. november 1326 – 1390) oli Pommeri dünastiast Pommeri hertsog. Ta valitses Pommeri-Wolgastit esialgu koos oma vanemate vendade Barnim IV ja Bogislaw V-ga. Ta oli nende varjus ja pärast 1368. aastat valitses ta oma osa hertsogkonnast: "Neustettini maad". Neustettin on nüüd Szczecinek.
Elu.
Wartislaw V oli Pommeri-Wolgasti hertsogi Wartislaw IV ja tolle naise Elisabethi noorim poeg.
Pärast Wartislaw IV surma valitsesid tema vanemad pojad Barnim IV ja Bogislaw V Pommeri-Wolgastit üheskoos, esialgu eestkoste all. Wartislavi on esmamainitud 1338. aasta dokumendis, mida ta pole pitseerinud. 1341. aastast valitsesid kolm venda üheskoos ja sõltumatult. Bogislaw oli alguses kõige aktiivsem valitseja, hiljem oli aktiivseim Barnim. Wartislaw jäi alati oma vendade varju.
Barnim IV suri 1365. aastal. Tema pojad Wartislaw VI ja Bogislaw VI pärisid tema osa valitsusest. Nad toetasid Wartislaw V Bogislaw V vastu. Vaidlus mandus kodusõjaks ja keiser Karl IV sekkus. Ta volitas vahekohtu komisjoni, kuhu kuulus Lübecki linnanõukogu. 25. mail 1368 leppisid hertsogid kokku Pommeri-Wolgasti esialgses jaotuses, kus Wartislaw V sai Neustettini maa. Lõplik jaotus tehti 8. juunil 1372.
Wartislaw V suri 1390. aastal. Tõenäoliselt maeti ta Pudagla kloostrisse.
Wartislaw V oli ajaloolase Martin Wehrmanni (1861–1937) sõnul vallaline ja mõne genealoogi vastupidised teated on valed.
Barnim IV (Pommeri)

Barnim IV (1325 - 22. august 1365) oli Pommeri-Wolgasti-Rügeni hertsog.
Elu.
Ta oli Pommeri-Wolgasti hertsogi Wartislaw IV teine poeg ning Bogislaw V ja Wartislaw V vend.
Ta abiellus Werle isanda Johann II tütre Sophiega (1329–1364). Nad said kaks poega, Wartislaw VI ja Bogislaw VI, ning tütre Elisabethi.
Ta päris Pommeri-Wolgasti-Rügeni, kui tema isa 1326. aastal suri. Ta oli sel ajal aastane. Ta jagas eestkostet oma venna Bogislaw V-ga.
Keiser Karl IV kuulutas 1348. aastal Barnim IV otse keisrile alluvaks.
Kasimir III (Pommeri)

Kasimir III (IV) (1348 – 24. august 1372), Barnim III vanim poeg, oli üks Pommeri-Stettini hertsogitest. Ta suri kampaanias Brandenburgi margi vastu Königsbergi (Neumark) piiramise ajal 1372. aastal.
Matt Frattin

Matthew Frattin (sündinud 3. jaanuaril 1988 Edmontonis Alberta provintsis) on Kanada jäähokimängija, kes mängib KHL-i klubis Nur-Sultani Barõs ründajana paremäärel.
Aastatel 2007–2011 mängis Frattin Põhja-Dakota Ülikooli jäähokimeeskonnas. Hooajal 2010–11 oli ta ülikooliliigas suurim väravakütt (36 väravat).
2007. aastal valiti ta NHL-i "draft"is Toronto Maple Leafsi poolt 99. valikuna. NHL-is debüteeris ta 9. aprillil 2011. Esimese värava lõi ta liigas 19. novembril 2011 mängus Washington Capitalsi vastu.
2013. aasta juunis liitus ta Los Angeles Kingsiga. Hooaja 2013–14 lõpus mängis ta Columbus Blue Jacketsis.
2014. aasta juulis naasis Frattin Maple Leafsi, kuid mängis edaspidi peamiselt Maple Leafsi noorteklubis Toronto Marlies American Hockey League'is (AHL). Hooajal 2016–17 mängis ta AHL-is Stockton Heati ridades.
2018. aastal liitus ta Barõsiga. Hooaja 2017–18 lõpus mängis ta Šveitsi kõrgliiga klubis Lausanne HC ning naasis seejärel Barõsi. Hooajal 2019–20 mängis Frattin KHL-is Kaasani AK Barsi ridades. 2020. aasta mais liitus ta taas Barõsiga.
Vietalva vald

Vietalva vald (läti keeles "Vietalvas pagasts") on vald Lätis Aizkraukle piirkonnas. Vald piirneb sama piirkonna Klintaine, Aiviekste, Bebri ja Irši vallaga ning Madona piirkonna Bērzaune, Kalsnava, Vestiena ja Sausnēja vallaga.
Valla pindala on 130 km². 2016. aasta seisuga elas seal 789 inimest. Aastal 2011 elas vallas 672 lätlast, 49 venelast, 17 valgevenelast, 5 ukrainlast, 18 poolakat ja 4 leedulast. Valla keskuseks on Vietalva küla.
Vald asub Vidzeme kõrgustikul. Vallas voolavatest jõgedest tähtsamad on Pelve ja Veseta.
Aastal 1935 oli Vietalva valla pindala 81 km² ja seal oli 1256 elanikku. Aastal 1945 moodustati vallas Sala ja Vietalva külanõukogu, vald likvideeriti aastal 1949. Aastal 1954 liideti Vietalva külanõukoguga likvideeritav Sala külanõukogu, aastal 1960 aga Odziena külanõukogu. Aastal 1990 organiseeriti külanõukogu ümber vallaks. Aastatel 2009–2021 kuulus vald Pļaviņase piirkonda.
Kultuurimälestistest on kohaliku kaitse all Odziena mõisa häärber.
Looduskaitse all on Jaunvēdersāpji tamm, Jurģīši hiidtamm, Ošlejase saar, Vietalva vaher, Alunēni hiidtamm, Jaunāsmuiža tamm, Klētnieki tamm, Bišugravise tamm, Ausekļise tamm, Koolitamm, Baltuži tamm, Vietalva kiriku tamm, Vietalva kõrtsi hiidtamm, Rušiņi künnapuu, Rušiņi tammed, Pendēri tamm, Šūšļi esimene tamm, Lācīši hiidtamm ja Beitāni hiidtamm. Valla lõunaosa asub osaliselt Veseta luhasoo hoiualal.
Vallas on kolmteist küla. Valla keskus Vietalva on staatusega "vidējciems" ja seal oli 2020. aastal 159 elanikku. Teine sama staatusega küla on Odziena 53 elanikuga aastal 2020. Kaks valla küla on staatusega "skrajciems" – Jaunāmuiža 13 elanikuga aastal 2008 ja Zobēni 11 elanikuga aastal 2008. Üheksa valla küla on staatusega "mazciems" – Alunēni 20 elanikuga aastal 2008, Aparēni 9 elanikuga aastal 2008, Apaļi, Bites 9 elanikuga aastal 2008, Kaivēni 10 elanikuga aastal 2008, Rušēni 2 elanikuga aastal 2008, Siljāņi, Zaprauskas 9 elanikuga aastal 2008 ja Vecskolas 14 elanikuga aastal 2008. Ülejäänud valla elanikud elasid külade koosseisu mitte kuuluvates taludes.
Vietalva

Vietalva on küla ("vidējciems") Lätis Aizkraukle piirkonnas, Vietalva valla halduskeskus. Küla asub valla keskosas, endisest piirkonnakeskusest Pļaviņasest 20 km ja Riiast 137 km kaugusel. 
Külas asub aastal 1814 valminud luteri kirik. Vietalvast lõunas asub spordikompleks Mailes, külas toimub üks Läti SEB maratonisarja etappidest.
17.–24. augustil 1944 toimusid külas ja selle ümbruses lahingud 130. Läti laskurkorpuse ja Saksa vägede vahel, mille käigus sai kannatada ka Vietalva kirik. Sealsele vennaskalmistule on maetud 499 langenud Punaarmee sõdurit. Aastatel 2009–2021 kuulus asula halduslikult Pļaviņase piirkonda.
Vietalvas on sündinud Läti poliitik Dagnija Staķe.
2015. aastal oli külas 240 elanikku, 2020. aastal 159.
Surnud 29. aprillil

"Siin loetletakse 29. aprillil surnud tuntud isikuid."